Odden har fått sitt portugisiske navn etter den hellige Vincens av Saragossa som led martyrdøden i 304 og ifølge en legende skulle ha flytt i land der. Han ble ettervært æret som en sjøfarernes vernehelgen. Det ble bygd en helligdom over hans grav. Ifølge den arabiske geografen Al-Idrisi var graven alltid bevoktet av ravner; han kalte kirken كنيسة الغراب (ravnekirken). Kong Afonso Henriques (1139-1185) fikk liket gravd opp i 1173 og ført med skip til Lisboa, mens ravnene fulgte etter.